200 pertschient da nagut

Dad Anita Simeon

I dat per tut statisticas. Quant vardaivlas che quellas cifras èn, n'è mintgatant betg uschè cler. Cifras pon dir manzegnas.
Signur Clavuot vegn ina saira a chasa e chatt sin via ina bancnota da diesch. EI guarda enturn e metta alura ils raps en giaglioffa. En l'autra giaglioffa ha el ina bancnota da ventg. "Ussa ha jau 50% dapli daners en mia giacca".
A chasa accorscha el, ch'ina giaglioffa aveva ina rusna e che la bancnota chattada era persa. Signur Clavuot sa legra però: Quai n'è betg uschè nausch. L'emprim ha jau fatg in gudogn da 50%. Ussa ha jau sulettamain perdì 10 da 50 francs, quai sun 55%. Damai ha jau anc adina 17% dapli che avant.

Quella istorgia datti en tut las variantas. Ch'i sa tracta qua betg mo d'ina sgnocca mussa il suandant cas: Il cussegl da scola da la California (forsa sesa Men Caduff en quel) ha avertì en in scriver: "L'index da prestaziun dals scolars è sa sbassà per 60% en ils onns setanta. Suenter ha el però s'augmentà per 70 pertschient, uschia ch'el sa chatta ussa sur l'index vegl." Quai è natiralmain babaus. Sch'ins fa quel quint per in index dad 80, alura dat quai precis 54.4 – damai in toc sut ils 80 da l'entschatta. Cifras na dian betg manzegnas, ma l'interpretaziun è difficila.

Funtauna: 200 Prozent von nichts, A.K. Dewdney, Birkhäuserverlag, 1994